Διαγωνισμός Τραγουδιού Eurovision 2021

Ο **Διαγωνισμός Τραγουδιού της Eurovision 2021** ήταν η 65η έκδοση του Διαγωνισμού Τραγουδιού Eurovision. Πραγματοποιήθηκε στο Ρότερνταμ της Ολλανδίας, μετά τη νίκη της χώρας στον διαγωνισμό 2019, με τον Ντάνκαν Λόρενς και το τραγούδι "Arcade". Η Ολλανδία είχε προγραμματιστεί να φιλοξενήσει τον Διαγωνισμό Τραγουδιού 2020, προτού ακυρωθεί λόγω της πανδημίας του κορονοϊού. Αυτή ήταν η πέμπτη φορά που ο διαγωνισμός διεξήχθη στην Ολλανδία μετά το 1958, 1970, 1976 και 1980.

Υπό την διοργάνωση της Ευρωπαϊκής Ραδιοτηλεοπτικής Ένωσης (EBU) και των ραδιοτηλεοπτικών σταθμών  (NPO),  (NOS) και AVROTROS, ο διαγωνισμός διεξήχθη στο Rotterdam Ahoy και αποτελείτο από δύο ημιτελικούς στις 18 και 20 Μαΐου και τον τελικό στις 22 Μαΐου 2021. Η EBU συζήτησε κάποιες εκδηλώσεις ανάμεσα στους διαγωνισμούς του 2020 και του 2021, και αρκετές συμμετέχουσες χώρες επέλεξαν τους ίδιους καλλιτέχνες που θα τις εκπροσωπούσαν το 2020. Τα τρία ζωντανά σόου παρουσίασαν οι Σαντάλ Γιάνσεν, Εντσίλια Ρόμπλεϊ, Γιαν Σμιτ και Νίκι ντε Γιάγκερ.

Τριάντα εννέα χώρες συμμετείχαν στον διαγωνισμό, εκ των οποίων οι είκοσι έξι επανήλθαν στους καλλιτέχνες που επιλέχθηκαν για το 2020 (αν και με διαφορετικά τραγούδια, σύμφωνα με τους κανόνες του διαγωνισμού). Η Ουκρανία και η Βουλγαρία επέστρεψαν μετά την απουσία τους το 2019 ενώ το Μαυροβούνιο και η Ουγγαρία δεν επέστρεψαν μετά τη συμμετοχή τους το 2019. Η  και η  είχαν προγραμματίσει να συμμετάσχουν αλλά η Αρμενία αργότερα αποχώρησε λόγω των κοινωνικών και πολιτικών κρίσεων μετά τον πόλεμο στο Ναγκόρνο-Καραμπάχ 2020 και η Λευκορωσία αποκλείστηκε καθώς το τραγούδι βρέθηκε ότι παραβίαζε τους κανονισμούς του διαγωνισμού.

Νικήτρια χώρα αναδείχθηκε η  με το τραγούδι "Zitti e buoni", σε ερμηνεία των Måneskin και γραμμένο από τα μέλη του συγκροτήματος, τους Νταμιάνο Ντάβιντ, Βικτόρια Ντε Άντζελις, Τόμας Ράτζι και Ίθαν Τόρκιο. Αυτή ήταν η τρίτη νίκη της Ιταλίας στον διαγωνισμό μετά από το  και το , κάνοντάς την επίσης τη δεύτερη χώρα από τις "Μεγάλες Πέντε" που έχει κερδίσει τον διαγωνισμό μετά τη  το . Η νίκη των Måneskin επιπλέον, αποτελεί την πρώτη νίκη συγκροτήματος στον διαγωνισμό μετά από αυτή των Lordi στον διαγωνισμό του  για τη . Η , η , η  και η  ολοκλήρωσαν την πρώτη πεντάδα, αντίστοιχα, με τη Γαλλία και την Ελβετία να πετυχαίνουν την καλύτερη επίδοση τους μετά από το  και το  αντίστοιχα. Για πρώτη φορά από το , καμία από τις χώρες που τερμάτισαν στις τρεις πρώτες θέσεις, δεν ερμήνευε στα αγγλικά. Ακόμη, ήταν η πρώτη φορά ύστερα από την εισαγωγή του νέου συστήματος ψηφοφορίας το 2016, όπου τέσσερις χώρες έλαβαν μηδέν βαθμούς από την ψηφοφορία του κοινού. Οι χώρες αυτές ήταν η διοργανώτρια , η , η  και το , με την τελευταία να αποτελεί την πρώτη χώρα που έλαβε μηδέν βαθμούς και από το κοινό και από τις επιτροπές. Αυτή ήταν παράλληλα η δεύτερη φορά όπου το Ηνωμένο Βασίλειο έλαβε συνολικά μηδέν βαθμούς στον διαγωνισμό, με την πρώτη να είναι το 2003. Για πρώτη φορά από την πρώτη της εμφάνιση το , η  απέτυχε να προκριθεί στον τελικό και έτσι η Ουκρανία έγινε η μοναδική χώρα που δεν έχει αποτύχει να προκριθεί σε τελικό ύστερα από την εισαγωγή των ημιτελικών το .

Η EBU ανέφερε πως ο διαγωνισμός κατέγραψε κοινό των 183 εκατομμυρίων τηλεθεατών σε 36 ευρωπαϊκές αγορές, μία αύξηση ενός εκατομμυρίου τηλεθεατών από τον προηγούμενο διαγωνισμό και με μία αύξηση 7% μεταξύ των ηλικιών 15-24 ετών.

## Τοποθεσία
left|thumb|Το Rotterdam Ahoy, χώρος διεξαγωγής του διαγωνισμού.
Ο διαγωνισμός πραγματοποιήθηκε στο Rotterdam Ahoy στο Ρότερνταμ της Ολλανδίας, μετά τη νίκη της χώρας το 2019 με το τραγούδι "Arcade" και τον Ντάνκαν Λόρενς. Είναι η πέμπτη φορά που η Ολλανδία φιλοξενεί τον διαγωνισμό μετά το 1958, 1970, 1976 και 1980. Το Rotterdam Ahoy είχε προηγουμένως φιλοξενήσει τον  και είχε καθοριστεί να φιλοξενήσει τον διαγωνισμό 2020, πριν την ακύρωση του.

### Επιλογή της διοργανώτριας πόλης

Κατά παράδοση της Eurovision, η Ολλανδία έλαβε το δικαίωμα να φιλοξενήσει τον Διαγωνισμό μετά τη νίκη της στο διαγωνισμό του 2019. Οι ολλανδικοί ραδιοτηλεοπτικοί φορείς NPO, NOS και AVROTROS ξεκίνησαν τη διαδικασία υποβολής προσφορών τον ίδιο μήνα, στις 29 Μαΐου, στην οποία πέντε πόλεις - Άρνεμ, Σέρτοχενμπος, Μάαστριχτ, Ρότερνταμ και Ουτρέχτη- υπέβαλαν τα βιβλία προσφοράς τους κατά τη διάρκεια μιας εκδήλωσης που πραγματοποιήθηκε στο Χίλβερσουμ στις 10 Ιουλίου 2019. Στις 16 Ιουλίου, το Μάαστριχτ και το Ρότερνταμ προχώρησαν στη δεύτερη φάση, και μετά την επίσκεψη του NPO στις δύο πόλεις, στις 30 Αυγούστου 2019 το Ρότερνταμ ανακοινώθηκε ως διοργανώτρια πόλη του Διαγωνισμού Τραγουδιού της Eurovision 2020.

Μετά την ακύρωση του Διαγωνισμού Τραγουδιού της Eurovision 2020, η EBU ξεκίνησε συζητήσεις με τους ολλανδικούς ραδιοτηλεοπτικούς σταθμούς AVROTROS, NPO και NOS και με το Ρότερνταμ σχετικά με την πιθανότητα διοργάνωσης του διαγωνισμού 2021 στην πόλη. Στις 23 Απριλίου 2020, το δημοτικό συμβούλιο του Ρότερνταμ ενέκρινε το επιπλέον ποσό μετά την ανακοίνωση στα ολλανδικά μέσα ενημέρωσης ότι απαιτούνταν επιπλέον €6.7 εκατ. για τη διοργάνωση του διαγωνισμού στο Ρότερνταμ. Η απόφαση ελήφθη σύντομα καθώς η EBU έπρεπε να ενημερωθεί μέχρι τα τέλη Απριλίου εάν το Ρότερνταμ ήταν πρόθυμο να φιλοξενήσει τον διαγωνισμό. Εάν το Ρότερνταμ αρνούνταν να φιλοξενήσει τον διαγωνισμό, οι AVROTROS, NOS και NPO είχαν περιθώριο μέχρι τα μέσα Μαΐου 2020 για να βρουν εναλλακτική λύση.

Κατά τη διάρκεια της μετάδοσης του , στις 16 Μαΐου 2020, το Ρότερνταμ επιβεβαιώθηκε ως διοργανώτρια πόλη του διαγωνισμού του 2021.

### Άλλες εκδηλώσεις
Το "Τυρκουάζ Χαλί", όπου οι καλλιτέχνες και η αποστολή τους εμφανίζονται μπροστά σε φανς και δημοσιογράφους, πραγματοποιήθηκε στην Αποβάθρα Κρουαζιέρας του Ρότερνταμ, στις 16 Μαΐου 2021.

## Παραγωγή
Ο διαγωνισμός τραγουδιού της Eurovision 2021 ήταν συμπαραγωγή μεταξύ τριών σχετικών ολλανδικών τηλεοπτικών οργανισμών - το AVROTROS, το Nederlandse Omroep Stichting (NOS) και το Nederlandse Publieke Omroep (NPO) - εκ των οποίων ο καθένας ανέλαβε διαφορετικό ρόλο. Ο Σίτσε Μπάκερ και η Αστρίντ Ντιτρενί λειτουργούν ως εκτελεστικοί παραγωγοί ενώ η Έμιλι Σίκινγκε και η Τζέσικα Σταμ είναι αναπληρωτές εκτελεστικοί παραγωγοί.

Τον Ιανουάριο 2020, η Ευρωπαϊκή Ραδιοτηλεοπτική Ένωση ανακοίνωσε ότι ο Μάρτιν Έστερνταλ θα είναι ο εκτελεστικός υπεύθυνος του διαγωνισμού μετά το 2020, διαδεχόμενος τον Γιον Όλα Σαντ. Πριν από το διορισμό του, ο Έστερνταλ ήταν εκτελεστικός παραγωγός του Διαγωνισμού το 2013 και το 2016 και ήταν μέλος της ομάδας αναφοράς του Διαγωνισμού Τραγουδιού της Eurovision από το 2012 έως το 2018.

### Επιπτώσεις της πανδημίας COVID-19

Στις 7 Μαΐου 2020, οι ολλανδικές αρχές ανέβαλαν όλες τις πολυπληθείς εκδηλώσεις μέχρι να γίνει διαθέσιμο το εμβόλιο για τον COVID-19. Οι ολλανδικοί τηλεοπτικοί σταθμοί δήλωσαν ότι αξιολογούσαν την απόφαση και πώς θα επηρέαζε την εκδήλωση.

Στις 18 Σεπτεμβρίου 2020, η Ευρωπαϊκή Ραδιοτηλεοπτική Ένωση κυκλοφόρησε μια σύνοψη σεναρίων έκτακτης ανάγκης για το διαγωνισμό, που περιλάμβανε: 
* Η εκδήλωση να διεξαχθεί κανονικά όπως τα προηγούμενα χρόνια (σενάριο Α)
* Η εκδήλωση να διεξαχθεί με την επιβολή μέτρων κοινωνικής απομάκρυνσης (σενάριο Β)
* Παροχή της δυνατότητας στους καλλιτέχνες να ερμηνεύσουν το τραγούδι τους από τη χώρα καταγωγής τους εάν υπάρχει αδυναμία ταξιδιού στο Ρότερνταμ (σενάριο Γ)
* Ένας πλήρως απομακρυσμένος διαγωνισμός με παρουσίαση από το Ρότερνταμ (σενάριο Δ), με όλους τους καλλιτέχνες να ερμηνεύουν το τραγούδι από τη χώρα τους και χωρίς δημόσιες εκδηλώσεις ή κοινό στο Ρότερνταμ. Αυτό το σενάριο δοκιμάστηκε κατά τη διάρκεια του .

Τον Φεβρουάριο 2021, η EBU και οι ολλανδικοί ραδιοτηλεοπτικοί φορείς ανέφεραν ότι απέκλεισαν το ενδεχόμενο πραγματοποίησης του διαγωνισμού όπως τα προηγούμενα χρόνια (σενάριο Α). Το σενάριο Γ υπέστη επίσης μεταβολές - όλα τα τραγούδια θα ερμηνεύονταν εξ αποστάσεως όπως στο σενάριο Δ. Ένα πρωτόκολλο υγείας και ασφάλειας δημοσιεύθηκε στις 2 Μαρτίου 2021, με την EBU να επιβεβαιώνει ότι ο διαγωνισμός θα διεξαχθεί σύμφωνα με το σενάριο Β ενώ επανέλαβε ότι δεν αποκλείονταν περαιτέρω περιορισμοί σε περίπτωση που οι περιστάσεις αλλάξουν μέχρι τη διεξαγωγή του. Στις 30 Απριλίου 2021, η EBU επιβεβαίωσε το σενάριο B για τον διαγωνισμό.

Την 1η Απριλίου 2021 ανακοινώθηκε ότι θα επιτρεπόταν ένα κοινό 3.500 ατόμων σε καθένα από τα εννέα σόου, συμπεριλαμβανομένων των τριών ζωντανών εκπομπών και των έξι προβών ; το υπουργικό συμβούλιο της Ολλανδίας έδωσε την έγκρισή τους στις 29 Απριλίου. Όλα τα μέλη του κοινού πρέπει να έχουν βγει αρνητικά στο τεστ για τον COVID-19.

Λόγω των μέτρων ασφαλείας για την πανδημία, το "Τυρκουάζ Χαλί" ήταν το μοναδικό γεγονός με κόσμο για το 2021. Επιπλέον εκδηλώσεις ήταν : η τελετή έναρξης, που δεν πραγματοποιήθηκε ; το Eurovision Village που διεξήχθη διαδικτυακά από τις 15 έως τις 23 Μαΐου ; EuroClub και το EuroCafé ακυρώθηκαν για αυτήν τη χρονιά.

### Οπτικός σχεδιασμός
Στις 18 Σεπτεμβρίου 2020, μαζί με πιθανά σενάρια, η EBU επιβεβαίωσε ότι ο προγραμματισμένος οπτικός σχεδιασμός και σλόγκαν για το 2020, το "Open Up", θα χρησιμοποιούνταν και για τον διαγωνισμό του 2021. Το ανανεωμένο επίσημο λογότυπο και το σήμα (branding) παρουσιάστηκαν στις 4 Δεκεμβρίου 2020. Σχεδιασμένο από την CLEVER°FRANKE, είναι μια "αφηρημένη παρουσίαση εμπνευσμένη από τον παγκόσμιο χάρτη και συνδέει οπτικά τη θέση των πρωτευουσών των [τότε] 41 συμμετεχουσών χωρών με το Ρότερνταμ ως την καρδιά της Ευρώπης που χτυπά". Η ανανεωμένη οπτική ταυτότητα, σχεδιασμένη από τους MediaMonks και NEP, χτίστηκε γύρω από μοτίβα και "κομμάτια" που συμβολίζουν τις Κάτω Χώρες.

### Παρουσιαστές
[300px|thumb|Η [Σαντάλ Γιάνσεν, ο Γιαν Σμιτ και η Εντσίλια Ρόμπλεϊ, οι τρεις από τους τέσσερις παρουσιαστές του διαγωνισμού του 2021.]]
Στις 18 Σεπτεμβρίου 2020, μαζί με πιθανά σενάρια, η EBU επιβεβαίωσε ότι οι προγραμματισμένοι παρουσιαστές του  θα ήταν οι παρουσιαστές και στον διαγωνισμό 2021: η ηθοποιός και τηλεπαρουσιάστρια Σαντάλ Γιάνσεν, ο τραγουδιστής και σχολιαστής του διαγωνισμού Γιαν Σμιτ, η τραγουδίστρια Εντσίλια Ρόμπλεϊ, που εκπροσώπησε την Ολλανδία στους διαγωνισμούς  και , η βλόγκερ ομορφιάς Νίκι ντε Γιάγκερ (NikkieTutorials).

Επιπλέον, η ντε Γιάγκερ και η Κρίστα Ζίγκφριντς (εκπρόσωπος της Φινλανδίας στο διαγωνισμό του 2013) είναι οι παρουσιάστριες του διαδικτυακού περιεχομένου του διαγωνισμού. Η Ζίγκφριντς φιλοξενεί το *Krista Calling*, μια εβδομαδιαία σειρά στο YouTube με κάλυψη από τα παρασκήνια του διαγωνισμού, και η ντε Γιάγκερ φιλοξενεί το *LookLab with NikkieTutorials*, μια διαδικτυακή εκπομπή συνεντεύξεων στο οποίο συμμετέχουν 38 συμμετέχοντες, με τη Βασίλισσα Μάξιμα να εμφανίζεται ως ειδική προσκεκλημμένη. Οι Κόος βαν Πλατέρινγκεν, Χίλα Νουρζάι και Σάμια Χαφσάουι φιλοξενήσουν τις συνεντεύξεις τύπου του διαγωνισμού ενώ ο Van Plateringen και η Fenna Ramos ήταν οι οικοδεσπότες στο Τυρκουάζ Χαλί.

### Σχεδιασμός σκηνής
thumb|Η κύρια σκηνή και το green room μέσα στο στάδιο.
Με την ανακοίνωση των ημερομηνιών διεξαγωγής του διαγωνισμού, ο Σίτσε Μπάκερ, εκτελεστικός παραγωγός του διαγωνισμού, ανακοίνωσε ότι η σκηνή που αναμενόταν να χρησιμοποιηθεί το 2020, θα χρησιμοποιηθεί το 2021. Ο σχεδιασμός είναι επηρεασμένος από το σλόγκαν του διαγωνισμού "Open Up" και το τυπικό ολλανδικό επίπεδο τοπίο. Η σκηνή σχεδιάστηκε από τον Γερμανό Φλόριαν Βίντερ, ο οποίος σχεδίασε επίσης της σκηνές των διαγωνισμών 2011-12, 2015 και 2017-19. Τα χαρακτηριστικά του περιλαμβάνουν μια περιστρεφόμενη κύρια οθόνη LED που έχει πλάτος 52 μέτρα (171 πόδια) και ύψος 12 μέτρα (39 πόδια) και μια ανασυρόμενη ημιδιάφανη οθόνη LED που μπορεί να χρησιμοποιηθεί ως φόντο για τη δευτερεύουσα σκηνή. Ο σχεδιασμός της σκηνής συμπληρώνεται από εφέ επαυξημένης πραγματικότητας. Σε αντίθεση με τον διαγωνισμό του 2019, το γκριν ρουμ βρίσκεται εντός του χώρου της κύριας εκδήλωσης και καταλαμβάνει όλο τον χώρο που προοριζόταν για το μόνιμο κοινό ώστε να διευκολυνθεί η κοινωνική αποστασιοποίηση.

### Παραστάσεις στην αρχή και στο μέσο του διαγωνισμού
Στις 4 Μαΐου 2021, η EBU έδωσε πληροφορίες σχετικά με τις παραστάσεις στην αρχή και στο μέσο του διαγωνισμού.

Ο πρώτος ημιτελικός άνοιξε με τον Ντάνκαν Λόρενς να ερμηνεύει το "Feel Something", και εμφάνισε, επίσης, την τραγουδίστρια Νταβίνα Μικέλε και την ηθοποιό Θέκλα Ρόιτεν σε μια διαλειμματική πράξη με τίτλο "The Power of Water", με επίκεντρο την ιστορία της Ολλανδίας για τη διαχείριση του νερού.

Ο δεύτερος ημιτελικός άνοιξε από τον breakdancer Ρεντουάν Αϊτ Τσιτ (Redo) και την τραγουδίστρια-τραγουδοποιό Έφιε ντι Φίσερ, ενώ στην ενδιάμεση παράσταση θα είναι ο χορευτής μπαλέτου Αχμάντ Γιούντε και ο BMX-er Ντεζ Μάαρσεν. Οι δύο πράξεις ονομάστηκαν "Forward Unlimited" και "Close Encounter of a Special Kind", αντίστοιχα.

Ο μεγάλος τελικός άνοιξε με μια παρέλαση των σημαιών, παρουσιάζοντας όλους τους 26 φιναλίστ, συνοδευόμενη από ένα ρεμίξ του "Venus", το οποίο παρήγαγε και ερμήνευσε ο 16χρονος DJ Πιέτερ Γκάμπριελ, με τους παρουσιαστές Σαντάλ Γιάνσεν, Γιαν Σμιτ και Εντσίλια Ρόμπλεϊ να τραγουδούν κάποια κομμάτια του τραγουδιού. Η διαλειμματική ενδιάμεση πράξη περιλάμβανε ένα ποτ-πουρί των "Hero", "Ten Feet Tall" και "Titanium" σε ερμηνεία των DJ Afrojack, οι τραγουδιστές Γκλένις Γκρέις (η οποία εκπροσώπησε την Ολλανδία στο διαγωνισμό του 2005) και Wulf μαζί με συμφωνική ορχήστρα που αποτελούταν από νέους μουσικούς από όλη την Ολλανδία, ειδικά διαμορφωμένο για αυτήν την περίσταση. Επίσης, η διαλειμματική πράξη περιλάμβανε το "Rock the Roof", όπου έξι πρώην νικητές της Eurovision — η Λένι Κουρ (), οι Teach-In με την Γκέτι Κάσπερς (), η Σάντρα Κιμ (), η Έλενα Παπαρίζου (), οι Lordi () και ο Μονς Σέλμερλεβ () — ερμήνευσαν τα νικητήρια τραγούδια τους – "De troubadour", "Ding-a-dong", "J'aime la vie", "My Number One", "Hard Rock Hallelujah" and "Heroes" respectively – πάνω από οροφές ορισμένων τοποθεσιών στο Ρότερνταμ. Έπειτα, ο Ντάνκαν Λόρενς ερμήνευσε το νικητήριο τραγούδι του, το "Arcade", μαζί με ένα νέο single του, το "Stars". Κατά τη διάρκεια των τελευταίων δευτερολέπτων της ψηφοφορίας, ένα χορευτικό σκετς ερμηνεύτηκε, με την ονομασία "The Human Countdown".

## Μορφή
### Συμμετοχές
Στις 18 Ιουνίου 2020, η EBU ανακοίνωσε ότι οι αντιπροσωπείες είχαν την επιλογή να χρησιμοποιήσουν προηχογραφημένα δευτερεύοντα φωνητικά για ένα έτος. Η χρήση ηχογραφημένων υποστηρικτικών φωνητικών θα είναι εντελώς προαιρετική. Κάθε αποστολή μπορεί να επιλέξει να χρησιμοποιήσει τραγουδιστές φωνητικών, είτε εντός είτε εκτός σκηνής. Επιτρέπεται επίσης ένας συνδυασμός ζωντανών και ηχογραφημένων φωνητικών. Όλα τα κύρια φωνητικά που εκτελούν τη μελωδία του τραγουδιού, συμπεριλαμβανομένης της ενδεχόμενης χρήσης του λεγόμενου λιντ νταμπ, θα εξακολουθούν να είναι ζωντανά στη σκηνή ή εκτός σκηνής.

Στις 18 Νοεμβρίου 2020, η EBU αποκάλυψε ότι, ως μέτρο για τη διασφάλιση ότι όλοι οι συμμετέχοντες μπορούν να λάβουν μέρος στο διαγωνισμό, κάθε εθνικός ραδιοτηλεοπτικός φορέας θα δημιουργήσει μια ηχογραφημένη "ζωντανή κασέτα" πριν από το διαγωνισμό, η οποία μπορεί να χρησιμοποιηθεί εάν ένας συμμετέχων δεν μπορεί να ταξιδέψει στο Ρότερνταμ ή υποστεί καραντίνα κατά την άφιξη. Οι ηχογραφήσεις θα πραγματοποιηθούν σε σκηνικό στούντιο, σε πραγματικό χρόνο (όπως θα ήταν στο διαγωνισμό) χωρίς καμία τροποποίηση στα φωνητικά ή οποιοδήποτε μέρος της ίδιας της παράστασης μετά την ηχογράφηση. Αποκαλύφθηκε επίσης ένα σύνολο οδηγιών παραγωγής για να διασφαλιστεί η δικαιοσύνη και η ακεραιότητα των ηχογραφήσεων. Οι παρακάτω χώρες έχουν επιβεβαιώσει την τοποθεσία των γυρισμάτων για τα αντίστοιχα live-on-tape τους:

*Στούντιο Voxon, Ρώμη, Ιταλία
*Στούντιο του İTV, Μπακού
*Τίρανα
*Στούντιο του SBS, Σίδνεϊ
*Στούντιο του ORF, Βιέννη
*Παλάτι Εκατονταετηρίδας, Βρυξέλλες
*Στούντιο Košutnjak του RTS, Βελιγράδι, Σερβία
*Ten Dots Virtual Production Studio, Σόφια
*Στούντιο της France TV, Παρίσι
*Τιφλίδα
*Avia Solutions Group Arena, Βίλνιους, Λιθουανία
*Στούντιο 5 του DR, Κοπεγχάγη
*Στούντιο του SRF, Ζυρίχη
*Ten Dots Virtual Production Studio, Σόφια, Βουλγαρία
*Saku Suurhall, Τάλιν
*Στούντιο του BBC Έλστρι, Χερτφορτσάιρ
*Δουβλίνο
*Μουσείο Τέχνης του Ρέικιαβικ, Ρέικιαβικ
*Στούντιο 5 του Πράδο ντελ Ρέι, Ποθουέλο ντε Αλαρθόν (Μαδρίτη)
*Στούντιο Χερτσλιγιά, Χερτσλιγιά (Τελ Αβίβ)
*Στούντιο του RAI, Μιλάνο
*TBA
*Ten Dots Virtual Production Studio, Σόφια, Βουλγαρία
*TBA
*Avia Solutions Group Arena, Βίλνιους
*Ten Dots Virtual Production Studio, Σόφια, Βουλγαρία
*Ten Dots Virtual Production Studio, Σόφια, Βουλγαρία
*H3 Arena, Φορνέμπου
*Ολλανδία
*Κίεβο
*Transcolor Studio, Βαρσοβία
*Στούντιο 1 του RTP, Λισαβόνα
*Στούντιο του TVR, Βουκουρέστι
*TBA
*Στούντιο Košutnjak του RTS, Βελιγράδι
*Στούντιο 1 του RTV Slovenija, Λιουμπλιάνα
*Annexet, Στοκχόλμη
*Στούντιο του ČT, Πράγα
*Mediapolis, Τάμπερε

Οι υπόλοιποι όροι για τους συμμετέχοντες παραμένουν οι ίδιοι. Περιλαμβάνει τη μέγιστη διάρκεια ενός τραγουδιού στα τρία λεπτά, ότι μπορούν να υπάρξουν μέχρι έξι άτομα στη σκηνή και ότι οι συνθέσεις (στίχοι και μουσική) να μην κυκλοφόρησαν εμπορικά πριν την 1η Σεπτεμβρίου του προηγούμενου έτους. Μετά την ακύρωση του διαγωνισμού του 2020, η EBU πρότεινε την περίπτωση να επιτραπούν στα τραγούδια που είχαν επιλεγεί για τον διαγωνισμό του 2020 να διαγωνιστούν το 2021, αλλά αυτό έπρεπε να συζητηθεί με την ομάδα αναφοράς του Διαγωνισμού Τραγουδιού της Eurovision και τους εθνικούς ραδιοτηλεοπτικούς σταθμούς. Η Βικτόρια, η διαγωνιζόμενη για τη Βουλγαρία το 2020, εξέφρασε δημόσια την υποστήριξή της σε μια τέτοια κίνηση. Ωστόσο, στις 20 Μαρτίου 2020, η ομάδα αναφοράς αποφάσισε ότι σύμφωνα με τους κανονισμούς του Διαγωνισμού Τραγουδιού της Eurovision, τα τραγούδια του 2020 δεν μπορούσαν να διαγωνιστούν το 2021.

### Κλήρωση κατανομής στους ημιτελικούς

Στις 17 Νοεμβρίου 2020, η EBU επιβεβαίωσε ότι δεν θα πραγματοποιούνταν η κλήρωση κατανομής στους ημιτελικούς για τον διαγωνισμό 2021. Αντίθετα, οι ημιτελικοί θα χρησιμοποιούσαν την κατανομή των χωρών όπως αυτές καθορίστηκαν από την κλήρωση που πραγματοποιήθηκε για τον διαγωνισμό του 2020, στις 28 Ιανουαρίου 2020 στο Δημαρχείο του Ρότερνταμ, και την οποία παρουσίασαν οι Σαντάλ Γιάνσεν, Γιαν Σμιτ και Εντσίλια Ρόμπλεϊ. Η κλήρωση αυτή καθόρισε επίσης σε ποιον ημιτελικό θα συμμετείχε και θα ψήφισε καθεμιά από τις έξι αυτόματα προκρινόμενες χώρες - οι Big Five και η Ολλανδία. Η EBU αποφάσισε επίσης να διατηρήσει την 23η σειρά εμφάνισης της Ολλανδίας στον μεγάλο τελικό που είχε αποφασιστεί από τον διαγωνισμό του 2020.

Τα δοχεία που χρησιμοποιήθηκαν για την κλήρωση κατανομής είχαν ως εξής:

### Καρτ ποστάλ
Η ιδέα των καρτ-ποστάλ του 2021 αποκαλύφθηκε την 1η Δεκεμβρίου 2020. Οι "καρτ-ποστάλ" είναι μικρά εισαγωγικά βίντεο που παρουσιάζονται στην τηλεόραση τη στιγμή που η σκηνή προετοιμάζεται για τον επόμενο συμμετέχοντα να ερμηνεύσει τη συμμετοχή του και έχουν διάρκεια 40 δευτερόλεπτα. Οι καρτ-ποστάλ του 2021, που μαγνητοσκοπήθηκαν μεταξύ Ιανουαρίου και Απριλίου 2021 και σκηνοθετήθηκαν από τον Μαρτίιν Νιέμαν και τον Λόρενς Ντρένθε, ενώ ο Κέβιν Σοάρες ήταν ο εκτελεστικός παραγωγός, βασίζονται στο θέμα "Open Up" του διαγωνισμού, αλλά σε απόκλιση από την αρχική ιδέα που δημιουργήθηκε για τις καρτ-ποστάλ του διαγωνισμού του 2020 λόγω ανησυχιών σχετικά με τον ταξιδιωτικό περιορισμό, οι καρτ-ποστάλ περιλάμβαναν τώρα τους καλλιτέχνες που παρουσιάζονται μέσω λήψης βίντεο στη χώρα καταγωγής τους, στο πλαίσιο ενός λεγόμενου "μικροσκοπικού σπιτιού" που έχει δημιουργηθεί σε διάφορες τοποθεσίες γύρω από την Ολλανδία, διακοσμημένα με αντικείμενα προσωπικά για τον καλλιτέχνη (ες). Στο τέλος κάθε καρτ-ποστάλ, μια χρωματική "ράβδωση" για κάθε χώρα χτυπά το σπίτι και διαθλάται, μιμείται το πρίσμα και μεταβαίνει στη σκηνή, όπου το ανώτατο μέρος της, φωτίζεται με τα χρώματα της χώρας, χρησιμοποιώντας επαυξημένη πραγματικότητα. Η παραγωγή των καρτ-ποστάλ έγινε από το πρακτορείο IDTV με έδρα το Άμστερνταμ, με επιπλέον μετα-παραγωγή και εργασία VFX από το πρακτορείο STORM με έδρα την Αμβέρσα. Οι ακόλουθες τοποθεσίες χρησιμοποιήθηκαν για κάθε συμμετέχουσα χώρα:

* Evoluon, Αϊντχόβεν
* Χίετχοορν
* Hoge Brug, Μάαστριχτ
* Sparta Stadion Het Kasteel, Ρότερνταμ
* , Λίμνες Φριζιάν
* Μπουρτάνζ
* , Έεξτ
* Αγκέλο
* Χάουτριμπντεγκ
* Σεβενίνγκεν
* Λιμάνι του Ρότερνταμ
* Ναϊμέχεν
* Noordereiland, Ρότερνταμ
* Αστεροσκοπείο Χάλλεϊ, Φίνκελ
* Αυτοκινητοδρόμιο Ζάντβοορτ
* Χάσσελτε
* Hermitage Amsterdam
* Zeeburgereiland, Άμστερνταμ
* Ντόρνσπεϊκ
* Κεντρικός σιδηροδρομικός σταθμός της Ουτρέχτης
* Άρνεμ
* Μπρουκ οπ Λάνγκενταϊκ
* Χέρτογκενμπος
* Μίντελμπουρχ
* Κεντρικός σιδηροδρομικός σταθμός του Ρότερνταμ
* Βλίσσινγκεν
* Σιερμονικόογκ
* Koppelpoort, Άμερσφοορτ
* Άουντορπ
* Εθνικό Πάρκο Βελούβεζουμ
* Διεθνές Αεροδρόμιο Σχίπχολ
* , Ντελφτ
* Λέουβαρντεν
* Bolwoningen, Χέρτογκενμπος
* Keukenhof, Λίσσε
* Μάρκερ Βάντεν
* Μούσεουμπλαϊν, Άμστερνταμ
* Αλμέρε
* Λατομείο Sibelco, Χέερλεν

## Συμμετέχουσες χώρες
thumb|
Η EBU ανακοίνωσε αρχικά στις 26 Οκτωβρίου 2020 πως 41 χώρες θα συμμετείχαν στον διαγωνισμό, αποτελώντας έτσι τον ίδιο ακριβώς αριθμό χωρών που προοριζόταν να συμμετάσχει στον ακυρωμένο διαγωνισμό του 2020. Η Βουλγαρία και η Ουκρανία επιστρέφουν ύστερα από δύο χρόνια απουσίας ενώ, η Ουγγαρία και το Μαυροβούνιο αποχώρησαν έχοντας συμμετάσχει στον τελευταίο διαγωνισμό που πραγματοποιήθηκε το 2019.

Τον Μάρτιο του 2021, η Αρμενία και η Λευκορωσία αποχώρησαν επίσης από τον διαγωνισμό. Η Αρμενία αποχώρησε λόγω της κοινωνικοπολιτικής κρίσης στη χώρα μετά τη σύγκρουση στο Ναγκόρνο-Καραμπάχ το 2020 ενώ, η Λευκορωσία αποκλείστηκε αφού τα 2 νέα τραγούδια των Galasy ZMesta απορρίφθηκαν από την EBU λόγω παραβίασης των κανόνων του διαγωνισμού, μειώνοντας έτσι τον αριθμό των συμμετοχών σε 39.

### Καλλιτέχνες που επιστρέφουν
Μετά την ακύρωση του διαγωνισμού 2020, οι ραδιοτηλεοπτικοί σταθμοί των ακόλουθων χωρών 24 χωρών επέλεξαν μέσω εσωτερικής επιλογής τους ίδιους καλλιτέχνες: Άγιος Μαρίνος, Αζερμπαϊτζάν, Αυστραλία, Αυστρία, Βέλγιο, Βόρεια Μακεδονία, Βουλγαρία, Γεωργία, Ελβετία, Ελλάδα, Ηνωμένο Βασίλειο, Ιρλανδία, Ισλανδία, Ισπανία, Ισραήλ, Λετονία, Μάλτα, Μολδαβία, Ολλανδία, Ουκρανία, Ρουμανία, Σερβία, Σλοβενία και Τσεχία. Ενώ, οι The Roop και ο Ούκου Σουβίστε που είχαν επιλεχθεί να εκπροσωπήσουν τη Λιθουανία και την Εσθονία αντίστοιχα στον διαγωνισμό του 2020, επανεπιλέχθηκαν για το 2021 έχοντας κερδίσει ωστόσο τους διαγωνισμούς προεπιλογής στις χώρες τους.

Από τις επιστροφές των καλλιτεχνών, ο διαγωνισμός πρόκειται να περιλαμβάνει τρεις καλλιτέχνες οι οποίοι προηγουμένως συμμετείχαν στον διαγωνισμό ως κύριοι εκπρόσωποι των χωρών τους και πέντε καλλιτέχνες που είχαν λάβει μέρος είτε στα φωνητικά σε προηγούμενους διαγωνισμούς ή στον Παιδικό Διαγωνισμό Τραγουδιού Eurovision.

### 1ος ημιτελικός
Ο πρώτος ημιτελικός πραγματοποιήθηκε στις 18 Μαΐου 2021, στις 21:00 (CEST). Δεκαέξι χώρες συμμετείχαν στον πρώτο ημιτελικό. Δικαίωμα ψήφου είχαν τόσο οι διαγωνιζόμενες χώρες όσο και η , η  και η . Η  αρχικά κληρώθηκε να συμμετάσχει στο πρώτο μισό του ημιτελικού, αλλά αποκλείστηκε αφού τα δύο νέα τραγούδια απορρίφθηκαν από την EBU λόγω παραβίασης των κανόνων του διαγωνισμού. Οι χώρες με επισήμανση προκρίθηκαν στον τελικό.

### 2ος ημιτελικός
Ο δεύτερος ημιτελικός πραγματοποιήθηκε στις 20 Μαΐου 2021, στις 21:00 (CEST). Δεκαεπτά χώρες συμμετείχαν στον δεύτερο ημιτελικό. Δικαίωμα ψήφου είχαν τόσο οι διαγωνιζόμενες χώρες όσο και η , το  και η . Η  αρχικά κληρώθηκε να συμμετάσχει στο δεύτερο μισό του ημιτελικού, αλλά αποχώρησε λόγω των επακόλουθων της σύγκρουσης στο Ναγκόρνο-Καραμπάχ το 2020 και των διαδηλώσεων στην Αρμενία το 2020 και το 2021. Οι χώρες με επισήμανση προκρίθηκαν στον τελικό.

### Τελικός
Ο τελικός πραγματοποιήθηκε στις 22 Μαΐου 2021, στις 21:00 (CEST). Είκοσι έξι χώρες συμμετείχαν συνολικά στον τελικό: η διοργανώτρια χώρα, οι Μεγάλες Πέντε και οι δέκα χώρες με την υψηλότερη βαθμολογία από κάθε ημιτελικό. Δικαίωμα ψήφου είχαν όλες οι τριάντα εννέα συμμετέχουσες χώρες.

## Αναλυτικά αποτελέσματα βαθμολογίας
### Πρώτος ημιτελικός

#### 12 βαθμοί
Παρακάτω είναι μια περίληψη των μέγιστων 12 βαθμών που απονέμονται από την επαγγελματική κριτική επιτροπή κάθε χώρας και τη τηλεψηφοφορία στον πρώτο ημιτελικό. Οι χώρες με "έντονη γραφή" έδωσαν τους μέγιστους 24 βαθμούς (12 βαθμούς η κάθε μία από επαγγελματική κριτική επιτροπή και τηλεψηφοφορία) στον καθορισμένο συμμετέχοντα.

### Ημιτελικός 2

#### 12 βαθμοί
Παρακάτω είναι μια περίληψη των μέγιστων 12 βαθμών που απονέμονται από την επαγγελματική κριτική επιτροπή κάθε χώρας και τη τηλεψηφοφορία στον δεύτερο ημιτελικό. Οι χώρες με "έντονη γραφή" έδωσαν τους μέγιστους 24 βαθμούς (12 βαθμούς η κάθε μία από επαγγελματική κριτική επιτροπή και τηλεψηφοφορία) στον καθορισμένο συμμετέχοντα.

### Τελικός

#### 12 βαθμοί
Παρακάτω είναι μια περίληψη των μέγιστων 12 βαθμών που απονέμονται από την επαγγελματική κριτική επιτροπή κάθε χώρας και τη τηλεψηφοφορία στον τελικό. Οι χώρες με "έντονη γραφή" έδωσαν τους μέγιστους 24 βαθμούς (12 βαθμούς η κάθε μία από επαγγελματική κριτική επιτροπή και τηλεψηφοφορία) στον καθορισμένο συμμετέχοντα.

#### Εκπρόσωποι βαθμών
Οι βαθμοί που δίνονται από τις κριτικές επιτροπές ανακοινώθηκαν κατά τη διάρκεια του τελικού από έναν εκπρόσωπο από κάθε συμμετέχουσα χώρα με την εξής σειρά:

# Λούσι Αγιούμπ
# Ίντα Νοβακόφσκα
# Μόνικα Φάμπρι
# Άντρι Τζάχου
# Στέφανι Σπιτέρι
# Sissi
# Βάνε Μαρκόσκι
# Έλλ & Νίκκι
# Silje Skjemstad Cruz
# Νιέβες Άλβαρεθ
# Φίλιπ Χάνσα
# Αμάντα Χόλντεν
# Καρολίνα Ντι Ντομένικο
# Λορέλα Φλέγκο
# Μανώλης Γκίνης
# Αμινάτα Σαβαντόγκο
# Ράιαν Ο'Σόγκνεσι
# Σεργκέι Στεπάνοφ
# Ντραγκάνα Κοσγιερίνα
# Τζοάννα Ντράγκνεβα
#  – Λουκάς Χάματσος
# Ντανίρα Μπουχρίς Τερκεσίδη
# Μπαρμπάρα Σενεμπέργκερ
# Joel Creasey
# Κάτρι Νόρλιν
# Ελίσα
# Tayanna
# Χάννες Όλι Άγκουστσον
# Καταλίνα Πόνορ
# Ιβάν Ντόριαν Μολνάρ
# Τατιάνα Κουτσαροβά
# Ότο Νεμσάντζε
# Άντριους Μανόντοβας
#  – Τίνα Μούλερ
# Πωλίνα Γκαγκάρινα
# Κάρλα
# Καρόλα
# Ανζελίκ Μπελντνέ
# Ρόμι Μόντεϊρο

## Άλλες χώρες
Η επιλεξιμότητα για πιθανή συμμετοχή στον Διαγωνισμό Τραγουδιού Eurovision απαιτεί έναν εθνικό ραδιοτηλεοπτικό φορέα με ενεργό συμμετοχή στην EBU που θα μπορεί να εκπέμπει τον διαγωνισμό μέσω του δικτύου της Eurovision. Η Ευρωπαϊκή Ραδιοτηλεοπτική Ένωση (EBU) εκδίδει πρόσκληση συμμετοχής στον διαγωνισμό σε όλα τα ενεργά μέλη. Η Αυστραλία δεν χρειάζεται να λάβει πρόσκληση για τον Διαγωνισμό 2021, καθώς έχει λάβει το δικαίωμα συμμετοχής τουλάχιστον μέχρι το 2023.

### Ενεργά μέλη της EBU
*  – Τον Νοέμβριο του 2019, το κυβερνών κόμμα της Ανδόρρας, υποστήριξε την επιστροφή της χώρας στον διαγωνισμό, με την εκτίμηση του κόστους ως προϋπόθεση. Τον Μάιο του 2020, επιβεβαιώθηκε από τη ραδιοτηλεόραση της Ανδόρρας RTVA, πως τελικά η χώρα δεν θα επέστρεφε στον διαγωνισμό το 2021. Δεν απέκλεισε ωστόσο, το ενδεχόμενο να επιστρέψει το 2022.
*  – Ενώ αρχικά ήταν προγραμματισμένο να συμμετάσχει στο διαγωνισμό του 2020, η Αρμενία επιβεβαίωσε τη συμμετοχή της για το διαγωνισμό του 2021 όταν η τελική λίστα των διαγωνιζομένων ανακοινώθηκε από την EBU τον Οκτώβριο του 2020 και ήταν να συμμετάσχουν στο δεύτερο μισό του δεύτερου ημιτελικού. Ωστόσο, στις 5 Μαρτίου 2021, η Δημόσια Τηλεοπτική Εταιρία της Αρμενίας (AMPTV) ανακοίνωσε ότι ήταν αδύνατο να συμμετάσχουν στο διαγωνισμό, λόγω των επακόλουθων της σύγκρουσης στο Ναγκόρνο-Καραμπάχ το 2020 και των διαδηλώσεων στην Αρμενία το 2020 και το 2021.
*  – Τον Οκτώβριο του 2020, η ραδιοτηλεόραση της Βοσνίας, BHRT, επιβεβαίωσε ότι η χώρα δεν θα επέστρεφε στον διαγωνισμό το 2021 επικαλούμενη τα συνεχόμενα οικονομικά ζητήματα που αντιμετωπίζει ο φορέας. Η Βοσνία και Ερζεγοβίνη συμμετείχε τελευταία φορά στον διαγωνισμό το 2016.
*  – Ενώ αρχικά είχε προγραμματιστεί να συμμετέχει στον διαγωνισμό με τους Galasy ZMesta, στις 11 Μαρτίου 2021 η EBU δημοσίευσε μια δήλωση, δηλώνοντας ότι μετά από έλεγχο της συμμετοχής, κατέληξαν στο συμπέρασμα ότι "το τραγούδι θέτει υπό αμφισβήτηση τη μη πολιτική φύση του Διαγωνισμού". Ως αποτέλεσμα, η EBU είχε κηρύξει τη συμμετοχή μη επιλέξιμη για να συμμετάσχει στο διαγωνισμό και ζήτησε από τον Λευκορωσικό ραδιοτηλεοπτικό οργανισμό BTRC να υποβάλει είτε μια νέα έκδοση του τραγουδιού είτε ένα εντελώς νέο τραγούδι που συμμορφώνεται με τους κανόνες ή να αντιμετωπίσει τον αποκλεισμό. Στις 26 Μαρτίου 2021 η EBU δήλωσε ότι η νέα συμμετοχή που υποβλήθηκε, εξετάστηκε προσεκτικά για να αξιολογηθεί κατά πόσο είναι επιλέξιμη να συμμετάσχει στον διαγωνισμό. Τελικά, συνήχθη το συμπέρασμα ότι η νέα συμμετοχή παραβιάζει επίσης τους κανόνες του διαγωνισμού και έτσι η χώρα αποκλείστηκε.
*  Λουξεμβούργο – Τον Ιούλιο του 2020, η τηλεόραση του Λουξεμβούργου RTL, ανακοίνωσε πως η χώρα δεν θα επέστρεφε στον διαγωνισμό το 2021, αναφέροντας πως το πρόγραμμα τους δεν εστιάζεται στην ψυχαγωγία και στα μουσικά γεγονότα και πως η συμμετοχή στον διαγωνισμό θα έθετε τον ραδιοτηλεοπτικό φορέα σε οικονομική πίεση.
*  – Απαντώντας στις φήμες ότι η EBU είχε συζητήσει με το Μαρόκο σχετικά με τη συμμετοχή στο διαγωνισμό, ο Καρίμ Σμπάι, διευθυντής επικοινωνιών της Société Nationale de Radiodiffusion et de Télévision (SNRT) του Μαρόκου, δήλωσε το Φεβρουάριο του 2020 ότι η πιθανή επιστροφή του Μαρόκου στο διαγωνισμό δεν έχει ακόμη συζητηθεί. Η χώρα τελικά δεν βρισκόταν στην τελική λίστα των συμμετεχόντων. Το Μαρόκο συμμετείχε τελευταία φορά στον διαγωνισμό το 1980. 
*  – Ο ραδιοτηλεοπτικός φορέας του Μαυροβουνίου, RTCG, επιβεβαίωσε τον Οκτώβριο του 2020 πως η χώρα δεν θα συμμετείχε στον διαγωνισμό το 2021. Η χώρα είχε ανακοινώσει την αποχώρηση της από τον διαγωνισμό του 2020 επικαλούμενη τα μέτρια αποτελέσματα των προηγούμενων χρόνων και ζητήματα που σχετίζονται με το κόστος συμμετοχής. Ωστόσο η αποχώρηση δεν πραγματοποιήθηκε λόγω ακύρωσης του διαγωνισμού.
*  – Ο ραδιοτηλεοπτικός φορέας του Μονακό, TMC, επιβεβαίωσε τον Σεπτέμβριο του 2020 πως η χώρα δεν θα επέστρεφε στον διαγωνισμό το 2021.
*  – Ο ραδιοτηλεοπτικός φορέας της Ουγγαρίας, MTVA, είχε ανακοινώσει την αποχώρηση του από τον διαγωνισμό του 2020, αναφέροντας πως οι δημιουργοί του A Dal (εθνικός τελικός της χώρας από το 2012), "αντί να πάρουν μέρος στον Διαγωνισμό Τραγουδιού Eurovision 2020, θέλουν να ασχοληθούν με τη στήριξη της ποπ σκηνής της χώρας". Η αποχώρηση της χώρας ωστόσο, δεν πραγματοποιήθηκε λόγω της ακύρωσης του διαγωνισμού. Στην επίσημη λίστα των συμμετεχόντων για τον διαγωνισμό του 2021, η Ουγγαρία εξακολουθούσε να μην συμπεριλαμβάνεται χωρίς περεταίρω εξήγηση.
*  – Τον Ιούλιο του 2020, ένας εκπρόσωπος του RTVS ανέφερε πως η χώρα ήταν απίθανο να συμμετάσχει στον διαγωνισμό και, τον Αύγουστο του 2020 το RTVS επιβεβαίωσε τη μη επιστροφή της χώρας χωρίς ωστόσο, να αποκλείει μια ενδεχόμενη επιστροφή στο μέλλον.
*  – Τον Μάιο του 2020, ο αναπληρωτής υπουργός εξωτερικών της Τουρκίας και διευθυντής εξωτερικών υποθέσεων για την ΕΕ, Φαρούκ Καϊμακτζού, ανακοίνωσε ότι ήλπιζε να δει τη χώρα να επιστρέφει στον διαγωνισμό. Ωστόσο, η χώρα δεν βρισκόταν τελικά στην επίσημη λίστα των συμμετεχόντων. Η χώρα συμμετείχε τελευταία φορά στον διαγωνισμό το 2012.

### Συνεργαζόμενα μέλη της EBU
*  – Τον Ιανουάριο του 2020, η EBU ανέφερε ότι θα αξιολογούσε μία συμμετοχή των Ηνωμένων Πολιτειών στον διαγωνισμό, εάν η αντίστοιχη έκδοση Αμερικανικού Διαγωνισμού Τραγουδιού γινόταν επιτυχία. Αρκετοί ραδιοτηλεοπτικοί φορείς στις Ηνωμένες Πολιτείες είναι συνεργαζόμενα μέλη της EBU.
*  – Τον Αύγουστο του 2020, η EBU ανακοίνωσε πως δεν είχε πλάνα να προσκαλέσει το Καζακστάν να συμμετάσχει στον διαγωνισμό το 2021.

### Μη μέλη της EBU
*  – Τον Αύγουστο του 2020, η EBU ανακοίνωσε πως δεν είχε πλάνα να προσκαλέσει το Κόσοβο να συμμετάσχει στον διαγωνισμό το 2021.
*  – Τον Ιούλιο του 2020, ο ραδιοτηλεοπτικός φορέας του Λιχτενστάιν, 1 FL TV, ανακοίνωσε πως είχαν αποκλείσει το ενδεχόμενο ντεμπούτου στον διαγωνισμό το 2021. Ο φορέας είχε προσπαθήσει να γίνει μέλος της EBU στο παρελθόν αλλά τα πλάνα ματαιώθηκαν με τον ξαφνικό θάνατο του διευθυντή του καναλιού, Πέτερ Κέλμπελ. Θα χρειαζόταν παράλληλα οικονομική υποστήριξη από την κυβέρνηση του Λιχτενστάιν για να ρυθμίσει το κόστος ένταξης στην EBU καθώς και της συμμετοχής στον διαγωνισμό.

## Ραδιοτηλεοπτικοί σταθμοί και σχολιαστές
Η EBU παρέχει διεθνείς ζωντανές μεταδόσεις τόσο των ημιτελικών όσο και του τελικού στο επίσημο κανάλι της στο YouTube χωρίς τη δυνατότητα σχολιασμού. Οι ζωντανές μεταδόσεις είναι μπλοκαρισμένες στους τηλεθεατές στην Αυστραλία, την Ελλάδα, τη Λετονία, τη Λιθουανία, την Ουκρανία, τις ΗΠΑ και το Ηνωμένο Βασίλειο. Μετά τις ζωντανές μεταδόσεις, όλα τα τρία σόου ήταν διαθέσιμα για κάθε χώρα που είναι στη λίστα παρακάτω, με εξαίρεση τις Ηνωμένες Πολιτείες.

Όλοι οι συμμετέχοντες ραδιοτηλεοπτικοί φορείς μπορούν να επιλέξουν να έχουν σχολιαστές επί τόπου (στη χώρα τους) ή απομακρυσμένους (στη διοργανώτρια χώρα), που παρέχουν μια εικόνα για την εκπομπή στο τοπικό κοινό τους και, ενώ πρέπει να μεταδώσουν τουλάχιστον τον ημιτελικό στον οποίο ψηφίζουν και τον τελικό, οι περισσότεροι ραδιοτηλεοπτικοί φορείς μεταδίδουν και τις τρεις εκπομπές με διαφορετικά σχέδια προγραμματισμού. Ομοίως, ορισμένοι μη συμμετέχοντες ραδιοτηλεοπτικοί φορείς ενδέχεται να εξακολουθούν να θέλουν να μεταδώσουν τον διαγωνισμό. Αυτοί είναι οι ραδιοτηλεοπτικοί φορείς που έχουν επιβεβαιώσει τα προγράμματα μετάδοσης ή/και τους σχολιαστές τους:

## Γεγονότα
### Αποκλεισμός Λευκορωσίας
Αφού ανακοινώθηκε το "Ya nauchu tebya (I'll Teach You)" ως συμμετοχή της Λευκορωσίας για το διαγωνισμό στις 9 Μαρτίου του 2021, η EBU αποφάσισε ότι το τραγούδι δεν συμμορφώθηκε με τους κανόνες του διαγωνισμού κατά πολιτικών συμμετοχών και ότι το τραγούδι δεν ήταν κατάλληλο για να συμμετάσχει στο διαγωνισμό, εκτός εάν τροποποιηθεί. Αφού δεν τήρησε την παρατεταμένη προθεσμία για την υποβολή μιας επιλέξιμης συμμετοχής, με τη δεύτερη συμμετοχή τους να μην συμμορφώνεται με τους κανόνες, ανακοινώθηκε στις 26 Μαρτίου 2021 ότι η Λευκορωσία είχε αποκλειστεί.

### Πρόβα Ουκρανίας
Πριν τη δεύτερη πρόβα της Ουκρανίας στις 12 Μαΐου, η τραγουδίστρια του συγκροτήματος Go A, Κατερίνα Παβλένκο, ανέφερε πως δεν ένιωθε καλά. Παράλληλα με το πρωτόκολλο υγείας και ασφάλειας του διαγωνισμού, η Παβλένκο αναγκάστηκε να τεθεί σε καραντίνα στο δωμάτιο του ξενοδοχείου της. Τα υπόλοιπα μέλη του συγκροτήματος βρέθηκαν αρνητικά και μπόρεσαν να κάνουν πρόβα, με την Ολλανδή τραγουδίστρια Έμι φαν Στάιν στη θέση της Παβλένκο. Η Παβλένκο έκανε την επόμενη ημέρα ένα τεστ αλυσιδωτής αντίδρασης πολυμεράσης COVID-19, το οποίο βγήκε αρνητικό και της επέτρεψε να κάνει πρόβα ξανά.

Η φαν Στάιν έλαβε θετικές αντιδράσεις για την ερμηνεία της, ιδιαίτερα για την προφορά των ουκρανικών στίχων, και προσκλήθηκε να κάτσει μαζί με την ουκρανική αποστολή στο γκριν ρουμ κατά τη διάρκεια του πρώτου ημιτελικού.

### Κρούσματα COVID-19

Ενόψει της εκδήλωσης στο Τυρκουάζ Χαλί, δυο μέλη από την πολωνική και την ισλανδική αποστολή βρέθηκαν θετικά στον COVID-19. Ως αποτέλεσμα, αυτές οι αποστολές απουσίασαν από την εκδήλωση καθώς τέθηκαν σε αυτο-απομόνωση σύμφωνα με τα πρωτόκολλα υγείας και ασφάλειας του διαγωνισμού. Οι αποστολές της Ρουμανίας και της Μάλτας απουσίασαν από την εκδήλωση, λαμβάνοντας προληπτικά μέτρα καθώς καθώς διαμένουν στο ίδιο ξενοδοχείο με τις αποστολές της Πολωνίας και της Ισλανδίας.

Όλα τα υπόλοιπα μέλη της πολωνικής και ισλανδικής αποστολής βρέθηκαν αρνητικά αλλά παρέμειναν σε καραντίνα μέχρι τη μετάδοση του δεύτερου ημιτελικού για προληπτικούς λόγους. Ωστόσο, αργότερα επιβεβαιώθηκε ότι το μέλος της ισλανδικής αποστολής Daði og Gagnamagnið βρέθηκε θετικός και ως αποτέλεσμα, το συγκρότημα αποχώρησε από το να συμμετάσχει στα ζωντανά σόου. Αποσπάσματα από την πρόβα τους στο Rotterdam Ahoy μεταδόθηκαν στον δεύτερο ημιτελικό. Αυτά τα αποσπάσματα μεταδόθηκαν επίσης στον τελικό. Τα υπόλοιπα μέλη της πολωνικής αποστολής απελευθερώθηκαν από την απομόνωση.

Στις 20 Μαΐου 2021, η EBU επιβεβαίωσε ότι ο Ντάνκαν Λόρενς βρέθηκε θετικός και συνεπώς δεν τραγούδησε ζωντανά στον τελικό. Θα ερμήνευε το νικητήριο τραγούδι "Arcade" και το νέο του single "Stars" ενώ θα παρουσίαζε τη βαθμολογία της ολλανδικής επιτροπής. Τον ρόλο αυτό ανέλαβε η Romy Monteiro. Το προ-ηχογραφημένο βίντεο της ερμηνείας του Λώρενς μεταδόθηκε στον τελικό.

Την ημέρα μετά τον τελικό, ένα μέλος της Νορβηγικής αντιπροσωπίας βγήκε θετικό στο τεστ και παρέμεινε στο Ρότερνταμ. Αργότερα, επιβεβαιώθηκε ότι έξι επιπρόσθετα μέλη της αντιπροσωπίας είχαν βγει θετικά στο τεστ, όταν επέστρεψαν στη Νορβηγία.

### Τεχνικά ζητήματα
Κατά τη διάρκεια του ζωντανού σόου των κριτικών επιτροπών του πρώτου ημιτελικού, οι αντιπροσωπείες της Ρουμανίας, της Ουκρανίας και της Μάλτας ανέφεραν προβλήματα με τις εμφανίσεις τους. Το πιο αξιοσημείωτο ήταν ότι η Roxen ακουγόταν ότι ήταν εκτός ρυθμού με το ρεφρέν του τραγουδιού της "Amnesia". Η EBU επιβεβαίωσε αργότερα ότι είχαν προκύψει προβλήματα με το ακουστικό του αυτιού της και ότι όλοι οι εμπλεκόμενοι καλλιτέχνες θα είχαν μια δεύτερη ευκαιρία να εμφανιστούν. Δεν παρουσιάστηκαν προβλήματα κατά τις δεύτερες παραστάσεις.

#### Υποβολή καταγγελίας της αποστολής του Αγίου Μαρίνου
Κατά τη διάρκεια της ερμηνείας του Αγίου Μαρίνου στον τελικό των κριτικών επιτροπών, η περιστρεφόμενη πλατφόρμα δυσλειτούργησε καθώς δεν σταμάτησε όταν θα έπρεπε, θέτοντας σε απειλή τους χορευτές και τη Σένχιτ, καθώς θα μπορούσαν να χτυπήσουν και να παρασυρθούν από την πλατφόρμα. Η αντιπροσωπεία του Αγίου Μαρίνου υπέβαλε αργότερα μια καταγγελία, ισχυριζόμενη ότι όλες οι λήψεις από την κάμερα παραμορφώθηκαν. Στη συνέχεια, η αντιπροσωπεία προσέφερε στους Σένχιτ και Flo Rida να αποχωρήσουν από την εκδήλωση, οι οποίοι τελικά αποφάσισαν να μείνουν. Ο εκτελεστικός επόπτης του διαγωνισμού, Μάρτιν Έστερνταλ, ζήτησε συγγνώμη από την αντιπροσωπεία και επιβεβαίωσε ότι θα προστατευθούν στον υψηλότερο βαθμό. Δεν προέκυψαν προβλήματα κατά τη διάρκεια του μεγάλου τελικού.

#### Καταστροφή κάμερας πριν την εμφάνιση της Ιρλανδίας
Κατά τη διάρκεια του στησίματος για την εμφάνιση της Ιρλανδίας στον πρώτο ημιτελικό, μια κάμερα έσπασε και συνεπώς προκλήθηκε εκτεταμένη καθυστέρηση μετά την εμφάνιση της ταχυδρομικής κάρτας. Η συμπαρουσιάστρια Σαντάλ Γιάνσεν αναγκάστηκε να επιστρέψει στο γκριν ρουμ προκειμένου να καλύψει τον χρόνο.

### Λογοκρισία ιταλικών στίχων
Μερικοί στίχοι του ιταλικού τραγουδιού άλλαξαν μεταξύ της επιλογής του στο Φεστιβάλ του Σανρέμο και του Διαγωνισμού Τραγουδιού της Eurovision, λόγω βωμολοχίας (οι αρχικές λέξεις όπως το coglioni και το cazzo καταργήθηκαν). Ωστόσο, με την επαναλαμβανόμενη απόδοσή τους μετά τη νίκη του διαγωνισμού, οι Måneskin παρουσίασαν τη μη λογοκρισμένη έκδοση του τραγουδιού.

### Ψευδείς ισχυρισμοί χρήσης ναρκωτικών για την Ιταλία
Μια στιγμή κατά τη διάρκεια της μετάδοσης στο green room, ο Νταμιάνο Ντάβιντ, επικεφαλής τραγουδιστής των Måneskin, ισχυρίστηκε από ορισμένους διαδικτυακούς θεατές στα κοινωνικά μέσα ότι είδε να ρουθουνίζει μια γραμμή κοκαΐνης όταν ήταν σκυμμένος πάνω από ένα τραπέζι, αν και δεν υπήρχαν ναρκωτικά στο βίντεο και ο τραγουδιστής καθόταν μακριά από το τραπέζι, κοντά στα μέλη της ιταλικής αντιπροσωπείας. Στη συνέντευξη τύπου του συγκροτήματος μετά τη νίκη τους, ένας Σουηδός δημοσιογράφος ρώτησε για τους ισχυρισμούς, τους οποίους ο Ντάβιντ αρνήθηκε υποδηλώνοντας ότι ο συνάδελφός του Τόμας Ράτζι είχε σπάσει ένα ποτήρι, συνεχίζοντας να λέει "Δεν παίρνω ναρκωτικά, παρακαλώ παιδιά, μην το λέτε αυτό". Το συγκρότημα αργότερα δημοσίευσε μια δήλωση στον επίσημο λογαριασμό του στο Instagram, αναφέροντας: "Είμαστε πραγματικά σοκαρισμένοι για το τι λένε ορισμένοι για τον Νταμιάνο να κάνει ναρκωτικά. Πραγματικά είμαστε ενάντια στα ναρκωτικά και δεν πήραμε ποτέ κοκαΐνη. Είμαστε έτοιμοι να υποβληθούμε σε τεστ, γιατί δεν έχουμε τίποτα να κρύψουμε." Η EBU δημοσίευσε μια δήλωση την επόμενη μέρα, δηλώνοντας ότι το συγκρότημα, η διοίκησή τους και ο Ιταλός επικεφαλής της αντιπροσωπείας αρνήθηκαν οποιαδήποτε κατηγορία, και ο εν λόγω τραγουδιστής, Ντάβιντ, ζήτησε να εξεταστεί το ίδιο βράδυ, αλλά καθώς δεν ήταν δυνατή η άμεση διοργάνωση των δοκιμών, "θα έκανε μια εθελοντική δοκιμή ναρκωτικών μετά την άφιξή του στο σπίτι". Επιβεβαιώθηκε επίσης ότι "βρέθηκε σπασμένο γυαλί μετά από επιτόπιο έλεγχο". Η υπόθεση κατηγορήθηκε ως επί το πλείστον στον επιλαχόντα γαλλικό τύπο, αλλά η France Télévisions ανακοίνωσε ότι δεν θα υποβάλει επίσημες κατηγορίες, ενώ στον ιταλικό τύπο χαρακτηρίστηκε ως αστείο των κοινωνικών μέσων που έχει πάει πολύ μακριά και έγινε ψεύτικο νέο.

Στις 24 Μαΐου, η EBU δημοσίευσε μια δήλωση που επιβεβαιώνει ότι δεν έγινε χρήση ναρκωτικών στο green room κατά τη διάρκεια του τελικού, μετά από αρνητική δοκιμή ναρκωτικών και επιθεώρηση όλων των διαθέσιμων βίντεο. Η EBU εξέφρασε επίσης την ανησυχία του για "ανακριβείς εικασίες που οδηγούν σε ψεύτικες ειδήσεις που επισκιάζουν το πνεύμα και το αποτέλεσμα της εκδήλωσης και επηρέασαν άδικα το συγκρότημα".

### Θέματα στην ολλανδική τηλεψηφοφορία
Η EBU επιβεβαίωσε στις 24 Μαΐου ότι είχαν προβλήματα με τον χειρισμό της ολλανδικής τηλεψηφοφορίας στον τελικό. Πολλά άτομα στα μέσα κοινωνικής δικτύωσης διαμαρτύρονταν για την καταμέτρηση των ψήφων τους και είχαν λάβει τα κείμενα επιβεβαίωσης μόνο λίγες ώρες μετά την παράσταση. Η EBU αργότερα επιβεβαίωσε στη NOS ότι αυτές οι ψήφοι δεν μετρήθηκαν λόγω προβλήματος με έναν ολλανδικό πάροχο τηλεφωνικού δικτύου, ενώ διευκρίνισε ότι δεν είχαν καμία εξουσία επί του θέματος. Η ολλανδική τηλεψηφοφορία, ωστόσο, παραμένει σε ισχύ.

## Άλλα βραβεία
### Βραβεία Μαρσέλ Μπεζανσόν

Τα βραβεία Μαρσέλ Μπεζανσόν δόθηκαν για πρώτη φορά στον Διαγωνισμό Τραγουδιού της Eurovision 2002 στο Τάλιν της Εσθονίας όταν τιμήθηκαν τα καλύτερα τραγούδια που τότε έλαβαν μέρος. Δημιουργήθηκαν από τον Κρίστερ Μπιέρκμαν (εκπρόσωπο της Σουηδίας το 1992) και τον Ρίτσαρντ Χέρρεϊ (μέλος του γκρουπ Herreys που νίκησε τον διαγωνισμό το 1984). Τα βραβεία πήραν το όνομά τους από τον δημιουργό του ετήσιου αυτού διαγωνισμού, Μαρσέλ Μπεζανσόν. Αυτά τα βραβεία χωρίζονται σε τρεις κατηγορίες: Βραβείο Τύπου, Καλλιτεχνικό Βραβείο και Βραβείο Συνθέτη. Οι νικητές ανακοινώνονται λίγο πριν τον τελικό του διαγωνισμού.

### Βραβείο Barbara Dex

Το βραβείο Μπάρμπαρα Ντεξ είναι ένα χιουμοριστικό βραβείο που δίνεται κάθε χρόνο στον καλλιτέχνη με τη χειρότερη ενδυμασία. Πήρε το όνομά του από την εκπρόσωπο του Βελγίου που τερμάτισε στην τελευταία θέση στον διαγωνισμό 1993 φορώντας ένα φόρεμα που είχε σχεδιάσει η ίδια. Το βραβείο απονεμόταν από το *House of Eurovision* από το 1997 έως το 2016 και απονέμεται από το *Songfestival.be* από το 2017.

### OGAE

Ο OGAE (Organisation Générale des Amateurs de l'Eurovision) είναι ένας διεθνής οργανισμός που ιδρύθηκε το 1984 στη Σαβονλίνα της Φινλανδίας από τον Γιαριπέκα Κοκαλάινεν. Ο οργανισμός αποτελείται από ένα δίκτυο με πάνω από 40 ενώσεις φίλων της Eurovision στην Ευρώπη και σε όλο τον κόσμο και είναι μια μη κυβερνητική οργάνωση, μη πολιτική και μη κερδοσκοπική οργάνωση. Σε αυτό που έχει γίνει μια ετήσια παράδοση για τις ενώσεις φίλων του OGAE, μια δημοσκόπηση είναι ενεργή πριν τη διεξαγωγή του Διαγωνισμού Τραγουδιού της Eurovision και επιτρέπει στα μέλη να ψηφίζουν τα αγαπημένα τους τραγούδια. Οι πρώτες πέντε χώρες μετά από την ψηφοφορία όλων των 43 κλαμπ, έχουν ως εξής:

### Eurovision Awards
Τα Eurovision Awards (στα Ελληνικά: Βραβεία της Eurovision), που διεξήχθησαν για πρώτη φορά το 2021, έλαβαν μέρος σε δέκα κατηγορίες. Οι σύντομες λίστες καθορίστηκαν από μεγάλους θαυμαστές και podcast της Eurovision, με τους συντάκτες και τους παρουσιαστές να ορίζουν τα αγαπημένα τους σε κάθε κατηγορία. Το τελικό αποτέλεσμα καθορίστηκε από τους followers του επίσημου καναλιού της Eurovision στο Instagram που ψήφισαν την αγαπημένη τους πράξη.

Οι νικητές αναφέρονται πρώτοι, επισημαίνονται με **έντονη όψη** και υποδεικνύονται με διπλό στιλέτο (‡). Οι επιλαχόντες υποδεικνύονται με ένα μόνο στιλέτο (†).

## Εναλλακτικά προγράμματα
### ''Eurovision Song Celebration: Live-On-Tape''
Η EBU ανακοίνωσε στις 29 Μαρτίου 2021 ότι το *Eurovision Song Celebration* θα επέστρεφε για τη δεύτερη έκδοση. Το σόου του 2021, το οποίο θα παρουσιάζει η Κρίστα Ζίγκφριντς (εκπρόσωπος για τη  το ), θα κάνει πρεμιέρα στις 29 Μαΐου και θα προβάλλει όλες τις 39 εφεδρικές ερμηνείες, δηλαδή τα 'live-on-tape', μαζί με επιπρόσθετο υλικό. Όπως και στο προηγούμενο Song Celebration, οι θαυμαστές του διαγωνισμού θα κληθούν να συνεισφέρουν στην εκπομπή στέλνοντας βιντεοκλίπ από τις αγαπημένες τους συμμετοχές.

### ''Krista Calling''
Η Κρίστα Ζίγκφριντς θα παρουσιάσει επίσης το *Krista Calling*, μια σειρά μπακστέιτζ που θα μεταδοθεί στο επίσημο κανάλι του διαγωνισμού στο YouTube. Η σειρά θα κάνει πρεμιέρα στις 28 Απριλίου 2021 και θα διαρκέσει έξι επεισόδια έως τις 21 Μαΐου και θα περιλαμβάνει συνεντεύξεις και κάλυψη από τα παρασκήνια από το Ρότερνταμ.

### ''LookLab with NikkieTutorials''
Παράλληλα με τον κύριο διαγωνισμό, η Νίκι ντε Γιάγκερ θα παρουσιάσει επίσης το "LookLab with NikkieTutorials", μια σειρά ομιλίας που θα μεταδοθεί στο επίσημο κανάλι του διαγωνισμού στο YouTube. Η σειρά θα προβληθεί καθημερινά από τις 10 έως τις 21 Μαΐου 2021, και θα περιλαμβάνει και τους 39 συμμετέχοντες "συζητώντας τη λάμψη, τη γοητεία και τα κουτσομπολιά του 65ου Διαγωνισμού Τραγουδιού της Eurovision".

## Επίσημο άλμπουμ

To ***Eurovision Song Contest: Rotterdam 2021*** είναι το επίσημο μουσικό album του διαγωνισμού από την EBU και δημοσιευμένο από τη Universal Music Group στις 23 Απριλίου 2021. Στο album περιλαμβάνονται όλα τα 39 τραγούδια που συμμετέχουν στον διαγωνισμό, μαζί με τους ημι-φιναλίστ που απέτυχαν να προκριθούν στον τελικό.

### Charts

## Σημειώσεις και παραπομπές

### Σημειώσεις

### Παραπομπές

## Εξωτερικοί σύνδεσμοι
* 

2021